# Asmeninis kompiuteris VAIO Tap 11SVT1121

## Pastabos dėl „microSD“ atminties kortelių naudojimo

Prieš naudodami „microSD“ atminties korteles perskaitykite tolesnius įspėjimus.

- „microSD“ atminties kortelę laikykite vaikams nepasiekiamoje vietoje. Vaikas gali netyčia ją praryti.

- Nelieskite „microSD“ atminties kortelės jungties pirštais arba metaliniais objektais.

- „microSD“ atminties kortelėje yra trapių elektroninių komponentų. Netrankykite, nelankstykite ir nenumeskite kortelės.

- Nebandykite ardyti arba modifikuoti „microSD“ atminties kortelės.

- Nesušlapinkite „microSD“ atminties kortelės.

- Nenaudokite ir nelaikykite jos tokioje vietoje, kurioje:

  - itin aukšta temperatūra, pvz., saulėje pastatytame automobilyje;

  - ją pasiekia tiesioginiai saulės spinduliai;

  - didelis drėgnis arba yra koroziją sukeliančių medžiagų;

  - daug dulkių.

- Nebandykite kišti kito tipo atminties kortelės į microSD atminties kortelės lizdą. Naudodami nesuderinamas korteles galite sugadinti VAIO kompiuterį.

- Rekomenduojama sukurti atsarginę svarbių duomenų kopiją.

- Galite prarasti arba sugadinti saugomus duomenis, jei:

  - išimsite „microSD“ atminties kortelę arba išjungsite VAIO kompiuterį, kol nuskaitomi duomenys iš „microSD“ atminties kortelės arba į ją rašomi.

  - naudojate „microSD“ atminties kortelę tokioje vietoje, kurioje statinė elektra arba elektrinis triukšmas gali sutrikdyti kortelės veikimą.

- Kai nešiojatės „microSD“ atminties kortelę, įdėkite ją į dėklą, kad apsaugotumėte nuo statinės elektros.

- Prieš naudodami „microSD“ atminties kortelę kitame įrenginyje (t. y. ne kompiuteryje), pvz., mobiliajame arba išmaniajame telefone, suformatuokite (inicijuokite) „microSD“ atminties kortelę naudodami tą įrenginį.

  Kai kurie įrenginiai nepalaiko kompiuteriams skirto failo formato, todėl pateikiamas pranešimas, rekomenduojantis formatuoti „microSD“ atminties kortelę. Tokiu atveju nukopijuokite duomenis iš kortelės į VAIO kompiuterį ir formatuokite kortelę naudodami įrenginį. Formatavus „microSD“ atminties kortelę bus pašalinti visi joje esantys duomenys.

  Daugiau informacijos žr. su įrenginiu pateiktame vadove.

- Į „microSD“ atminties kortelės lizdą nekiškite jokių pašalinių objektų.

- „microSD“ atminties kortelės lizdą galima naudoti tik palaikomoms atminties kortelėms nuskaityti arba įrašyti. Jo negalima naudoti jokiais kitais tikslais.

- Išbandžius iki 2013 m. gegužės mėn. pagamintas „microSD“ atminties korteles (iki 2 GB), „microSDHC“ atminties korteles (iki 32 GB) ir „microSDXC“ atminties korteles (iki 64 GB) nustatyta, kad jos suderinamos su VAIO kompiuteriu. Tačiau negarantuojama, kad visos „microSD“ atminties kortelės, „microSDHC“ atminties kortelės arba „microSDXC“ atminties kortelės yra suderinamos su kompiuteriu.

- Nepertraukiamai naudojant kai kurias „microSD“ atminties korteles, pvz., kuriose yra UHS (itin didelės spartos duomenų perdavimo funkcija, angl. „Ultra High Speed“), jos gali labai įkaisti. Tokiu atveju prieš išimdami atminties kortelę šiek tiek palaukite, kol ji atvės.

Eiti į puslapio viršų

### Susijusi tema

- „microSD“ atminties kortelių įdėjimas
- „microSD“ atminties kortelių išėmimas

Eiti į puslapio viršų