# Asmeninis kompiuteris VAIO Tap 11SVT1121

## Jutiklinio kilimėlio naudojimas

Pirštu braukdami per jutiklinį kilimėlį galite judinti kompiuterio ekrane esantį žymeklį.

Perkėlę žymeklį ant norimo elemento arba objekto, paspauskite kairįjį mygtuką arba dešinįjį mygtuką ir vykdykite įvairias komandas arba atidarykite meniu.

1. Kairysis mygtukas

2. Dešinysis mygtukas

#### Kaip spustelėti

Žymekliui esant virš norimo elemento arba objekto vieną kartą paspauskite kairįjį mygtuką.

Arba vieną kartą bakstelėkite jutiklinį kilimėlį.

#### Kaip spustelėti dukart

Žymekliui esant virš norimo elemento arba objekto greitai dukart paspauskite kairįjį mygtuką.

Arba greitai dukart bakstelėkite jutiklinį kilimėlį.

#### Kaip spustelėti tarsi dešiniuoju klavišu

Žymekliui esant virš norimo elemento arba objekto vieną kartą paspauskite dešinįjį mygtuką.

Arba dviem pirštais bakstelėkite jutiklinį kilimėlį.

Atsižvelgiant į žymeklio vietą, galima atidaryti įvairius nuorodų meniu.

#### Kaip tempti

Žymekliui esant ant norimo elemento arba objekto vieną kartą paspauskite kairįjį mygtuką ir laikydami nuspaudę mygtuką braukite pirštu per jutiklinį kilimėlį.

Arba greitai dukart bakstelėkite jutiklinį kilimėlį ir bakstelėdami antrą kartą braukite pirštu.

#### Kaip nutempti

Tempkite piktogramą, pvz., failą, į norimą vietą ir atitraukite pirštą nuo kairiojo mygtuko.

Arba greitai dukart bakstelėkite piktogramą ir bakstelėdami antrą kartą braukite pirštu į norimą vietą, tada atitraukite pirštą nuo jutiklinio kilimėlio.

#### Kaip slinkti

Norėdami vertikaliai slinkti ekranu braukite per jutiklinį kilimėlį dviem pirštais aukštyn ir žemyn.

Norėdami horizontaliai slinkti ekranu braukite per jutiklinį kilimėlį dviem pirštais iš vienos pusės į kitą.

#### Kaip atidaryti programos meniu

Padėkite pirštą ant viršutiniojo jutiklinio kilimėlio krašto ir braukite žemyn.

Jei programa nepalaiko programos meniu, programos meniu nepateikiamas.

#### Kaip atidaryti pagrindinius mygtukus

Padėkite pirštą ant dešiniojo jutiklinio kilimėlio krašto ir braukite kairėn. Daugiau informacijos žr. Pagrindinių mygtukų atvėrimas.

#### Kaip perjungti programas

Padėkite pirštą ant kairiojo jutiklinio kilimėlio krašto ir braukite dešinėn, kad pereitumėte prie paleistos programos. Jei paleistos kelios programos, pakartokite šį veiksmą. Programos bus perjungiamos nuo vėliausiai naudotos iki anksčiausiai naudotos programos.

#### Pastaba

- Gestų funkcija (slinkti, atidaryti programos meniu, atidaryti pagrindinius mygtukus, perjungti programas) gali neveikti, atsižvelgiant į VAIO kompiuterio būseną arba jutiklinio kilimėlio parametrus.

Eiti į puslapio viršų

### Susijusi tema

- Belaidės klaviatūros naudojimas

Eiti į puslapio viršų