# Asmeninis kompiuteris VAIO Tap 11SVT1121

## Sveiki

Sveikiname įsigijus šį VAIO kompiuterį.

Šis Naudotojo vadovas (įvadinė versija) suteiks jums tam tikros informacijos apie jūsų VAIO kompiuterį.

Jei norite atnaujinti šį failą ir gauti išsamią dokumento Naudotojo vadovas versiją, daugiau informacijos žr. dalyje Dokumento Naudotojo vadovas atnaujinimas į naujausią versiją.

Atsižvelgiant į įsigytą modelį, VAIO kompiuteryje gali nebūti jutiklinio valdymo galimybės. Tokiu atveju valdykite kompiuterį pele arba jutikliniu kilimėliu.

Šiame vadove pateiktas turinys gali būti keičiamas be įspėjimo.

### Šią informaciją perskaitykite pirmiausia

### Dokumento Naudotojo vadovas atnaujinimas į naujausią versiją

Atnaujindami dokumentą Naudotojo vadovas (įvadinė versija) internetu galite gauti išsamią dokumento Naudotojo vadovas versiją, kurioje pateikta daugiau informacijos apie jūsų VAIO kompiuterį.

Atnaujinę dokumentą Naudotojo vadovas į išsamią versiją, jį galėsite pasiekti bet kada, net ir būdami neprisijungę.

Išsamioje dokumento Naudotojo vadovas versijoje pateikiama tokia informacija:

- dalių aprašai;

- funkcijos ir naudojimo instrukcijos;

- tinkamo naudojimo įspėjimai;

- trikčių šalinimas;

- pagrindinės „Windows 8“ operacijos.

#### Dokumento Naudotojo vadovas atnaujinimas į išsamią versiją

1. Prijunkite VAIO kompiuterį prie interneto.

2. Išeikite iš šio dokumento Naudotojo vadovas (įvadinė versija).

   Po kurio laiko Naudotojo vadovas (įvadinė versija) bus automatiškai atnaujintas į naujausią išsamią dokumento Naudotojo vadovas versiją.

#### Patarimas

- Atnaujinimas gali šiek tiek užtrukti.

- Jei Naudotojo vadovas (įvadinė versija) neatnaujinamas, paleiskite VAIO Update ir raskite dokumentą Naudotojo vadovas, kad atsisiųstumėte jį patys.

- Naudotojo vadovas rodomas VAIO Care.

#### „Windows“ operacinės sistemos ir programėlių veiksmų žinyno failų peržiūra

Jei susiduriate su VAIO kompiuterio valdymo problemomis, pabandykite peržiūrėti „Windows“ žinynas ir palaikymas arba žinyno failus, pateiktus su programėlėmis.

Norėdami pasiekti „Windows“ žinynas ir palaikymas, atverkite pagrindinius mygtukus ir paieškos laukelyje įveskite „Žinynas ir palaikymas“.

### Prisijungimas prie interneto

Turite prijungti savo VAIO kompiuterį prie interneto prieš atnaujindami į išsamią dokumento Naudotojo vadovas versiją.

#### Prieš prisijungiant prie interneto

Prieš naudodamiesi internetu turite pasirašyti sutartį su interneto paslaugų teikėju (IPT) ir įrengti įrenginius, kurių reikia norint prijungti VAIO kompiuterį prie interneto.

Jūsų IPT gali suteikti tokius interneto ryšio paslaugų tipus:

- optinis šviesolaidis iki namų (FTTH);

- skaitmeninė abonento linija (DSL);

- kabelinis modemas;

- palydovas;

- telefonas.

Norėdami gauti daugiau informacijos, kokių įrenginių reikia norint interneto prieigos ir kaip prijungti VAIO kompiuterį prie interneto, kreipkitės į savo IPT.

Toliau pavaizduotas vienas iš interneto ryšio būdų.

1. Internetas

2. Modemas

3. Maršruto parinktuvas / prieigos taškas

4. LAN laidas (nepridedama)

5. „Wi-Fi(R)“ (belaidis LAN)

#### „Wi-Fi“ tinklo naudojimas

1. Atverkite pagrindinius mygtukus ir pasirinkite pagrindinį mygtukąParametrai.

2. Pasirinkite(tinklo piktograma).

3. Sąraše pasirinkite norimą tinklą (SSID) ir Jungtis.

#### Pastaba

- Norėdami gauti išsamesnę informaciją apie tinklo parametrus ir įrenginius, žr. interneto paslaugų teikėjo (IPT) teikiamą informaciją, arba kartu su jūsų tinklo įrenginiais pateiktus vadovus.

#### Tinklo (LAN) ryšio naudojimas (modeliai su LAN prievadu)

Galite prijungti savo VAIO kompiuterį prie tinklų LAN kabeliu. Vieną LAN kabelio galą prijunkite prie kompiuterio LAN prievado, o kitą – prie tinklo. Norėdami gauti išsamius parametrų ir LAN prieigai reikalingų įrenginių aprašus, kreipkitės į tinklo administratorių.

#### Pastaba

- Jungtis, nustatymo būdas arba reikalingi įrenginiai gali skirtis pagal tinklo aplinką.

### VAIO kompiuterio naujinimas

Būtinai atnaujinkite savo VAIO kompiuterį, kad pagerintumėte jo našumą, saugą ir funkcionalumą.

#### Pastaba

- Kad galėtumėte atsisiųsti naujinius, VAIO kompiuteris turi būti prijungtas prie interneto.

#### Kaip naudoti Windows Update

Naudojant Windows Update galima padaryti, kad VAIO kompiuteris veiktų stabiliau.

1. Atverkite pagrindinius mygtukus ir pasirinkite pagrindinį mygtukąIeškoti.

2. Pasirinkite Parametrai.

3. Paieškos laukelyje įveskite „Windows Update“.

4. Sąraše pasirinkite Windows Update.

5. Atnaujinkite vadovaudamiesi instrukcijomis ekrane.

#### Kaip naudoti VAIO Update

VAIO Update automatiškai praneša apie naujus internetu pasiekiamus naujinius, juos atsiunčia ir įdiegia VAIO kompiuteryje.

1. Atverkite pagrindinius mygtukus ir pasirinkite pagrindinį mygtukąIeškoti.

2. Pasirinkite Programėlės.

3. Paieškos laukelyje įveskite „VAIO Update“.

4. Sąraše pasirinkite VAIO Update.

5. Atnaujinkite vadovaudamiesi instrukcijomis ekrane.

#### Kaip atnaujinti antivirusinę programėlę

Antivirusinė programėlė padeda apsaugoti jūsų VAIO kompiuterį nuo saugos grėsmių nuolat diegdama naujausius programėlės naujinius. Naujinius galite atsisiųsti ir įdiegti iš gamintojo svetainės.

1. Atverkite pagrindinius mygtukus ir pasirinkite pagrindinį mygtukąIeškoti.

2. Pasirinkite Programėlės.

3. Paieškos laukelyje įveskite antivirusinės programėlės pavadinimą.

4. Sąraše pasirinkite antivirusinę programėlę.

5. Atnaujinkite vadovaudamiesi instrukcijomis ekrane.

### VAIO kompiuterio problemų sprendimas naudojant VAIO Care

Naudodami VAIO Care galite reguliariai vykdyti veikimo patikras ir VAIO kompiuterio sistemos derinimus, kad kompiuteris veiktų optimaliai. Kilus problemai, paleiskite VAIO Care. VAIO Care suteiks reikiamas priemones ir palaikymo informaciją, kad problema būtų išspręsta.

#### Kaip paleisti VAIO Care

Paspauskite mygtuką ASSIST, kai VAIO kompiuteris įjungtas.

Toliau pateiktas ekrano nuotraukos pavyzdys anglų kalba.

* Ekrano dizainas ir turinys gali keistis.

#### Patarimas

- Taip pat galite ieškoti VAIO Care (Desktop) naudodamiesi pagrindiniu mygtukuIeškoti ir taip paleisti VAIO Care.

- Jei reikia daugiau informacijos, žr. su VAIO Care pateiktą žinyno failą.

- Paspaudus mygtuką ASSIST, kai VAIO kompiuteris išjungtas, atidaromas ekranas VAIO Care (Rescue Mode). Šiame ekrane galite pradėti kompiuterio atkūrimo procesą kritiniu atveju, pavyzdžiui, jei nepavyksta paleisti „Windows“.

### Kaip rasti palaikymo informaciją

„Sony“ internetinės pagalbos svetainėje suteikiama greita prieiga prie informacijos apie dažnai kylančias problemas. Palaikymo informacijos, pvz., palaikymo svetainės URL, galite rasti dalyje Contact & Support, esančioje VAIO Care, arba pateiktame dokumente Greitos pradžios vadovas.

### „Windows 8“: kaip paleisti

### Apie ekraną ir meniu Pradžia

Galite iškelti nuorodas į programėles, darbalaukį ir svetaines, kuriomis naudojatės dažniausiai.

#### Apžvalga

1. Išklotinės

   Jutiklinis valdymas

   Norėdami paleisti programėlę ir pritaikyti ekraną Pradžia asmeniniams poreikiams pridėdami ir pertvarkydami išklotines, bakstelėkite išklotinę.

   Valdymas pele / jutikliniu kilimėliu

   Norėdami paleisti programėlę ir pritaikyti ekraną Pradžia asmeniniams poreikiams pridėdami ir pertvarkydami išklotines, spustelėkite išklotinę.

2. Pagrindiniai mygtukai

   Ieškokite programėlių ir failų, bendrinkite turinį, leiskite turinį kituose įrenginiuose arba spausdinkite jį ir nustatykite VAIO kompiuterį.

#### Ekrano Pradžia atvėrimas

Jutiklinis valdymas

Atverkite pagrindinius mygtukus, tada bakstelėkite pagrindinį mygtukąPradžia.

Valdymas pele / jutikliniu kilimėliu

Atverkite pagrindinius mygtukus, tada spustelėkite pagrindinį mygtukąPradžia.

Valdymas klaviatūra

Paspauskite klavišą(„Windows“).

### Pagrindinių mygtukų atvėrimas

#### Jutiklinis valdymas

Braukite iš dešiniojo krašto.

#### Valdymas pele

Nukreipkite žymeklį į viršutinį dešinįjį kampą (), tada judėkite į apačią ().

#### Valdymas klaviatūra

Vienu metu paspauskite klavišus(„Windows“) ir C.

### Programėlės, Parametrai arba Failai paieška / paleidimas

1. Atverkite pagrindinius mygtukus ir pasirinkite pagrindinį mygtukąIeškoti.

2. Pasirinkite Programėlės, Parametrai arba Failai ().

3. Paieškos laukelyje () įveskite raktažodį (pvz., Valdymo skydas).

4. Pasirinkite pageidaujamą programėlę, parametrą arba failą ().

### Paleistų programėlių peržiūra

#### Jutiklinis valdymas

Braukite iš kairiojo krašto, kol pasirodys maža programėlės piktograma. Tada vilkite piktogramą atgal kairiojo krašto link.

#### Valdymas pele / jutikliniu kilimėliu

Nukreipkite žymeklį į viršutinį kairįjį kampą (), tada judėkite į apačią ().

#### Valdymas klaviatūra

Vienu metu paspauskite klavišus(„Windows“) ir Tab.

### Programėlių perjungimas

Galite perjungti paleistas programėles.

#### Jutiklinis valdymas

Atidarykite vykdomas programėles, palieskite norimos programėlės piktogramą ir perbraukite iš kairiojo krašto.

#### Valdymas pele / jutikliniu kilimėliu

Atidarykite vykdomų programėlių sąrašą ir vilkite norimos programėlės piktogramą iš kairiojo krašto į centrą.

### Programėlių meniu atvėrimas

Daugelyje programėlių yra meniu, kuriuos galima naudoti joms valdyti.

Vykdydami toliau pateiktas instrukcijas atidarykite programos meniu.

#### Patarimas

- Kai kompiuterio ekrane rodoma programėlė, atverkite jos meniu.

- Programėlių komandos priklauso nuo tuo metu kompiuterio ekrane rodomos programėlės.

#### Jutiklinis valdymas

Perbraukite iš apatiniojo krašto į viršų.

#### Valdymas pele / jutikliniu kilimėliu

Spustelėkite programėlėje dešiniuoju pelės klavišu.

#### Valdymas klaviatūra

Vienu metu paspauskite klavišus(„Windows“) ir Z.

### Programėlių uždarymas

Galite uždaryti šiuo metu vykdomas programėles vadovaudamiesi tolesnėmis instrukcijomis.

#### Patarimas

- Programėlės langas sumažinamas ekrano apačioje.

  Vilkite langą prie apatinio krašto vidurio.

#### Jutiklinis valdymas

1. Atvėrę programėlę nukreipkite žymeklį į ekrano viršaus centrinę dalį.

2. Vilkite programėlę į ekrano apačią, kol ji išnyks.

#### Valdymas pele / jutikliniu kilimėliu

1. Atidarę programą perkelkite žymeklį į ekrano viršutinę vidurinę dalį, kol pasirodys plaštakos piktograma.

2. Vilkite programėlę į ekrano apačią, kol ji išnyks.

#### Valdymas klaviatūra

Vienu metu paspauskite klavišus Alt ir F4.

### „Windows“ parduotuvė programų diegimas

Galite pridėti programėlių iš „Windows“ parduotuvė.

Norint pasiekti „Windows“ parduotuvė, būtinas interneto ryšys. Taip pat reikia prisijungti prie „Microsoft“ abonemento.

Kaip sukurti „Microsoft“ abonementą ir ką galima su juo daryti, žr. „Windows“ žinynas ir palaikymas.

1. Atverkite ekraną Pradžia, pasirinkite išklotinę Parduotuvė ir raskite norimą diegti programėlę.

2. Pasirinkite pageidaujamą programėlę.

3. Vadovaudamiesi instrukcijomis ekrane atsisiųskite ir įdiekite programėlę.

### „Windows“ žinynas ir palaikymas atvėrimas

„Windows“ žinynas ir palaikymas gali būti atvertas atlikus toliau nurodytus veiksmus.

1. Atverkite pagrindinius mygtukus ir pasirinkite pagrindinį mygtukąIeškoti.

2. Pasirinkite Programėlės ().

3. Paieškos laukelyje () įveskite „Žinynas ir palaikymas“.

4. Pasirinkite Žinynas ir palaikymas ().

### Miego režimo įjungimas arba kompiuterio išjungimas

1. Atverkite pagrindinius mygtukus ir pasirinkite pagrindinį mygtukąParametrai.

2. Pasirinkite(Maitinimas), tada pasirinkite Miego režimas, Išjungti arba Paleisti iš naujo.

### Prekių ženklai

- SONY ir SONY logotipas yra registruotieji „Sony Corporation“ prekių ženklai.

- VAIO, VAIO logotipas ir kiti „Sony“ gaminių ar paslaugų pavadinimai yra „Sony Corporation“ arba bet kurių bendrovės filialų prekių ženklai arba registruotieji prekių ženklai.

- „Windows“ ir „Windows“ logotipas yra registruotieji prekių ženklai arba „Microsoft Corporation“ prekių ženklai Jungtinėse Valstijose ir (arba) kitose šalyse.

- „Wi-Fi“ yra „Wi-Fi Alliance“ prekės ženklas arba registruotasis prekės ženklas.

- Visi kiti sistemų, gaminių ir paslaugų pavadinimai yra jų atitinkamų savininkų prekių ženklai.

- Vadove ženklai TM ar (R) nėra nurodomi.

Eiti į puslapio viršų